b'\n_START_ARTICLE_\nLandmannalaugar\n_START_PARAGRAPH_\nLandmannalaugar er et omr\xc3\xa5de i n\xc3\xa6rheten av vulkanen Hekla i de s\xc3\xb8rlige h\xc3\xb8ylandene p\xc3\xa5 Island._NEWLINE_Landmannalaugar kan kun n\xc3\xa5s av turister p\xc3\xa5 sommerstid, da veien er stengt fram til begynnelsen av juni og kun forblir \xc3\xa5pen fram til slutten av september. Det er to veier som leder inn i Landmannalaugar, og en av dem er tilgjengelig for vanlig biltrafikk selv om veien er d\xc3\xa5rlig._NEWLINE_Omr\xc3\xa5det er velkjent for sin skj\xc3\xb8nne natur. Det best\xc3\xa5r av et stort antall forskjellige geologiske elementer, men noe av det mer \xc3\xa5penbare er fjell av rhyolitt og sv\xc3\xa6re lavafelt. Det finnes fjell i alle verdens farger og to av de mer kjente er Bl\xc3\xa1hnj\xc3\xbakur og Brennisteinsalda. Det ligger ogs\xc3\xa5 en fjellhytte i n\xc3\xa6rheten av lavafeltene, og like ved finnes det ogs\xc3\xa5 et varmt, naturlig basseng, som faktisk er en liten bekk som har blitt demmet opp med trestykker og steiner slik at den danner en liten kulp.'